《味间歌送江味间之井陉》
清代·马朴臣

世人劳劳苦不足，劝以少间匪所欲。及知间味转难间，马蹄蹋热千重山。

两身如萍信风扫，今年忽聚长安道。少年豪气何往哉，须眉已改惊老来。

君车复向井陉去，借问游踪几时住。几时乡路并驴还，白云茅屋味真间。

作者简介：（1683—1738）安徽桐城人，字相如，号春迟。家贫力学，受贵家聘，教其子弟，转徙数省。雍正十年始中举人，官中书舍人。乾隆元年举鸿博，与试未用。工诗，有《春迟诗稿》。